Victor Ponta, „foarte hotărât” să candideze: Nu poate să fie doar Călin Georgescu promotorul schimbării, trebuie să fim mai mulți
Victor Ponta a spus vineri seara, la Digi24, că este hotărât să candideze, deși nu a anunțat ferm acest lucru. Iar motivul pentru care nu a făcut-o încă este că vrea să vadă dacă se reia Turul 2. „N-aș vrea să mă anunț candidat la ceva ce nu va avea loc”, a declarat fostul premier. El este convins că va lua voturi de la alegătorii PSD, pentru că social-democrații nu au un candidat propriu.